JohanHeinsen/ENO huggingface dataset:
Odense Adresse-Contoirs Efterretninger, 1848-05-11
(Dagsposten.) Den 8de have vore Tropper fra Als atter været i Sundevit, vore Bomber tilføiede Fjenden stor Skade. To Bomber faldt saaledes i en op marscherende fjendtlig Kolonne og sprang midt iblandt Fjenderne, en anden Bombe sprang i selve det Batteri, Fjenden har opkastet, og hvor en Mængde holdt sig skjulte. Værst blev dog Fjenden bragt i Knibe henimod Slutningen af Kampen. Han var nemlig avanceret tæt op imod Dibbel Mølle og vilde med en Kolonne paa 3400 Mand omgaae vore Folk og afskjære dem Tilbageveien. Men Fjenden glemte at beregne, at Merkurius" laae tæt udenfor hans Passage, og den gav ham nu sit glatte Lag i Flanken, hvorpaa han flygtede. Vi have ingen Døde og kun een Saaret. (Berl. Tid.)¬
Odense Adresse-Contoirs Efterretninger, 1848-05-11
Kapitain Fæster er udnævnt til Chef for Fregatten Bellona. "Malm, som i Tirsdags ankom til Kjøbenhavn, medbragte ikke en eneste tydsk Avis.
Odense Adresse-Contoirs Efterretninger, 1848-05-11
Udnævnelser og Entledigelser. Under 11 April er Cancelliraad H. P. Selmer i Naade og med Pension under Navn af Vartpenge entlediget fra hans Embede som Chef for 1ste Expeditionscontoir under den forrige Direction for Universitetet og de lærde Skoler; den 1 Mai er Adjunct ved Metropolitanskolen samt Archivar og Secretair ved den Kgl. Commission for Oldsagers Opbevaring, J. B. Sorterup, i Naade, entlediget fra hans Embede ved bemeldte Skole; den 4de er Lector A. F. Bergsoe udnævnt til Professor extraordinarius i Statsoeconomi ved Kjøbenhavns Universitet.
Odense Adresse-Contoirs Efterretninger, 1848-05-11
Ind= og udklarerede Skibe ved Odense Toldkammer. Jndgaaede: den 11 Mai, N. Eriksen af Svendborg, fra Faxø, Sluppen Svanen med Kalksteen; J. Andersen af Odense, fra Sams, Jagten det lille Forsøg med Korn; H. Hoyer, af og fra Kallundborg, Baaden Anne Kjerstine med Kartofler. Udgaaede: den 10de, G. Jensen af Tvedestrand, til Norge, Skonnerten Juno med Rug; J. Backmann af Marstrand, til Norge, Sluppen Neptunus med Rug; den 11te, J. Andersen af Odense, til Sams, Jagten det lille Forsøg, ballastet; E. G. Olthof af Wildervang, til Holland, Kuffen Catharina med Bog; C. Kirton af Sunderland, til Engelland, Briggen Energey med Byg.
Odense Adresse-Contoirs Efterretninger, 1848-05-11
AVERTISSEMENTS. Da Vor Frue Kirke er reqvireret til militair Brug, saa bekjendtgjøres herved at fra i Dag af og indtil videre vil Frue Menigheds Gudstjeneste og øvrige kirkelige Forretninger foregaae i St. Knuds Kirke ifølge dertil indhentet Tilladelse. H. E. Colding.
Odense Adresse-Contoirs Efterretninger, 1848-05-11
J Følge en igjennem det Kongl. Stiftamthuus meddeelt Skrivelse betræffende Forpleiningen af de indqvarterede Troppeafdelinger bringes herved til offentlig Kundskab følgende: 1. At for det Maaltid varm Mad daglig som hos Værterne tilkommer Underofficerer og Menige af de sammesteds indqvarterede Troppeafdelinger bliver den reglementerede Betaling af 12 s. pr. Dag før Afmarschen at erlægge af vedkommende Bataillon, Batterie eller Regiment til Øvrigheden, som har at besørge Distributionen imellem Værterne. 2. At i Tilfælde af pludseligt Opbrud som maatte forhindre Betalingens Erlæggelse paa foranførte Maade, vil den eller de Jndqvarteredes Qvitteringer for Be spiisningen være snarest mueligt at tilstille Øvrigheden, som har at eftersende disse til de respective Troppeafdelinger. Odense Raadstue den 10 Mai 1848. Magistraten. S. April 3. Skydeøvelse imorgen, Fredag, Klokken 6.
Odense Adresse-Contoirs Efterretninger, 1848-05-11
Nyborg den 10 Mai 1848. Jfølge den af flere Borgere i Nyborg, under 25 f. M. udstædte Jndbydelse. til Tegning af Bidrag til Fædrelandets Forsvar, er til Dato anmeldt: Fra Laugene. Muurmesternes Lade 50 Rbd., Muursvendenes Lade 50 Rbd., Smedemesterne 50 Rbd., Smedesvendene 24 Stkr. Sølvskildte, Snedkermesterne 25 Rbd., Snedkersvendenne 33 Lod Sølvskildte, Skrædermesterne 25 Rbd., Skræder svendene 58 Lod Sølv, bestaaende af Broderskabets Velkomst med tilhørende Skildte. Skomagermesterne 27 Par Sko og 3 Par Støvler, Skomagersv. 14 Lod Sølv, Søelauget 50 Rbd. Pengebidrag af Private. A. Dyrehauge 15 Rbd., Hemmeløf 15 Rbd., C. Frisch 30 Rbd., J. F. S. 20 Rbd., H. Friis 2 Rbd., Fuldm. Petersen 2 Rbd., R. P. 2 Rbd., J. N.G. 10 Rbd., Fyrinspecteur Petersen, Obrid, 5 Rbd., Tømmerm. J. Madsen 5 Rbd., Sadelm. Madsen 2 Rbd., Garver H. Mencke 5 Rbd., Uhrmager Mathiasen 5 Rbd., Viinhandler Bencke 2 Rbd., A. H. Prom 10 Rbd., Øland 5 Rbd., Slagter L. Madsen 3 Rbd. J. C. Jespersen 5 Rbd. K. B. Koppel 5 Rbd., Slagter Worm 5 Rbd., Vognmand P. Hansen 5 Rbd., Skipper J. C. Petersen 5 Rbd., J. Chr. Bech 2 Rbd., H. W. 20 Rbd., N. W. 2 Rbd., C. Borring 5 Rbd.,A. Thyboe 10 Rbd. C. Hübner 10 Rbd., Skibsbygger Bonnesen 10 Rbd., Proc. Saxtorph 10 Rbd., Maler Jversen 2 Rbd., Fahrenholz 10 Rbd., Kastrup 2 Rbd., C. Langberg 2 Rbd., Møller A. Bech 10 Rbd., P. Jensen 2 Rbd., C. A. Jespersen 2 Rbd., Skovrider Emmeluth, Juelsberg 10 Rbd., Vognmand C. Andresen 5 Rbd., C. Th. Jespersen 2 Rbd., Kjøbmand P. Hansen 30 Rbd., Kjøbmand M. Rasmussen 20 Rbd., Kjøbmand R. Magaard & Comp. 100 Rbd., Naalemager Petersen 1 Rbd., Capit. Storck 10 Rbd., Kjøbmand P. C. Jensen 20 Rbd., Farver Heimann 2 Rbd., J. From 2 Rbd., Command. Wilde 50 Rbd., M. sal. Petersen 2 Rbd., Høeg 5 1/2 Lod Sølv, Dyrlæge Wiise 5 Rbd., Postf. Winckler 2 Rbd., Fuldm. Faber 5 Rbd., Vognmand N. Hansen 5 Rbd., Farver Lund 5 Rbd., Boghandler Busch 10 Rbd., A. W. 2 Rbd.,K. W. 2 Rbd., Kjøbmand Brehm 3 Rbd., Skolelærer Larsen, Refsvindinge 10 Rbd., Værtshuusholder J. Olsen 5 Rbd., Hattemager Lund 5 Rbd. Effecter. Stine Mathiesen 1 Par Sko og 6 Par Sokker, G. W. Lehn 1 Matrasse med Hovedmatrasse, Skovrider Emmeluth af Juelsberg 2 Skjorter og 2 Par Strømper, Spækhøker N. Olsen 6 Skpr. Gryn og 1 Par Sko, Kjøbmand J. Kruse 10 Tdr. Rug formalet, Capt. Storck 1 Skp. Koge ærter, 6 Par Uldsokker, endvidere 2 Sengetæpper, 2 Par Lagner og 4 Skjorter afsendt til Lazarethet i Faaborg, C. 1 Pd. Charpie, Guldsmed Theilgaard 12 Par Sokker, Garver Mencke 50 Pd. Platlæder til Seletøi, Joh. J. Borring 6 Skjorter og 6 Par Sokker.
Odense Adresse-Contoirs Efterretninger, 1848-05-11
Ved Hr. C. H. Schalburg blev tidligere nedenstaaende velvillige Gaver afsendt med Dampskibet Skirner til Armeen paa Als: 107 Par Strømper, 12 Par Lagener 2 Skjorter, 3 uldne Trøier, 2 Pudevaar, 1 Sengetæppe, 1 Pose Havregryn, 100 Pd. Skraatobak samt ved Agent Suhr fra Kjøbmand P. Rasmussen 37 Pd. Thee og 120 Pd. Pudersukker. Flere værdifulde Bidrag i Victualier, Syltetøier &c. ere afsendte med samme Skibsleilighed, men Modtageren har ikke fundet sig beføiet til at ville offentliggjøre disse Bidrag. Hr. C. H. Schalburg har endvidere modtaget fra en Ubenævnt: 4 Tdr. Rug og 4 Tdr. Byg til Fordeling til Enker efter faldne Krigere af 3die Jægerkorps. Fra Overndrup Sogn er den 29 April afsendt til den danske Armee: 2 Fjerdinger, 1 Otting, 18 Halvottinger Smør; 22 Lpd. Flesk, 4 Oste, 50 Par Lagner, 65 Skjorter, 2 Pudesvaar, 3 Par Strømper og nogle Stkr. Linned, som alt med største Beredvillighed modtoges af Hr. Consul Ploug i Faaborg til videre Fremsendelse, hvorfor ogsaa herved af Beboerne paa skjønnes. Fra samme Sogn er ligeledes bortsendt til Krigsministerens Disposition 589 Rbd. og 2 Mk.; og paa Tiden er der samlet endeel Strømper ogsaa til Armeen.
Odense Adresse-Contoirs Efterretninger, 1848-05-11
Stiftsphysicus Dr. med Kayser er flyttet til Vestergade No. 286 1ste Sal.
Odense Adresse-Contoirs Efterretninger, 1848-05-11
Fra Odense Fattigvæsen ønskes udsat, mod Betaling, i Pleie paa Landet 6 a 7 uconfirmerede Børn. De, som maatte attraae disse i Pleie, bedes derom at melde sig paa Odense Fattigvæsens Contoir, og medbringe Attest fra deres Sognepræst, at de kan betroes Børn til Opdragelse.
Odense Adresse-Contoirs Efterretninger, 1848-05-11
Commissionen for Fattigvæsenet i Odense, den 5 Mai 1818.
Odense Adresse-Contoirs Efterretninger, 1848-05-11
Af Hr. O. Chr. Greens Fabrik i Aalborg haves Oplag af Frictions-Fyrtøier hos J. J. Stokkebye, Odense Nørregade No. 404.
Odense Adresse-Contoirs Efterretninger, 1848-05-11
En smuk, fiin tilreden 3-blods Hest, 9 Aar gammel, er tilkjøbs. Adressecontoiret anviser.
Odense Adresse-Contoirs Efterretninger, 1848-05-11
Hvor en god Slagte Koe er til Salg, anviser Adressecontoiret.
Odense Adresse-Contoirs Efterretninger, 1848-05-11
Nye Sengefjer og Duun. til 6 1/2, 8, 9 a 10 Rbd. pr. Lpd.; Duun 8 Mk. pr. Pd. faaes hos J. J. Stokkebye, Odense Nørregade No. 400.
Odense Adresse-Contoirs Efterretninger, 1848-05-11
3 nye store Fjellevogne, med Jernaxler, tjenlige til hvilketsomhelst Brug, staae til Salg hos Smed Niels Nielsen i Rønninge. Fyens Stiftsavis redigeres af N. Seedorff, udgives i Odense 3 a 4 Gange ugentlig. Trykt med Hurtigpresse.
Odense Adresse-Contoirs Efterretninger, 1848-05-12
Fædrelandet. Stænderforsamlingen i Roeskilde. Den endelige Behandling af Sagen om Udkastet til en Val lov for den forestaaende Rigsforsamling har i de roeskildske Stænder omtrent faaet det samme Udfald som den foreløbige Behandling. Angaaende Sagen om Kreditbevisers Udstedelse samt Udskrivning af en Krigsskat til et Beløb af 4 Mill. Rbd., har et Medlem af Kommitteen foreslaaet, at Regjeringen skulde laane disse 4 Mill. af Banken mod Sikkerhed deels i haandfaaet Pant af 4 Mill. gode, Finantserne tilhørende Papirer deels i en aarlig Jndtægt af Landskatten af 400,000 Rbd. indtil Laanet med 3 pCt. Rente var fuldt betalt, hvilket vilde vare lidt over 12 Aar; tillige skulde Nationalbanken erholde Hs. Majes Tilladelse til at sætte 4 Millioner Sedler mere i Omløb, uden at den derfor behøvede at forøge sit Sølvfond, dog med den Jndskrænkning, at denne Masse skulde inddrages eftersom Afdragenindkom gjennem Landskatten. Den nye Skat foreslaaer Proponenten at bestemme til en aarlig Skat af c. 1 7/8 Mill. Rbd. (400,000 Rbd. skulde udskrives af Hartkornet, 95,000 lægges paa Bygningsskatten og det Øvrige paa Renter, Gager, Told og Konsumtion samt Næringen i Kjøbenhavn), saa at Staten saalænge Skatter varede efter Fradrag af 400,000 Rbd. til Afbetaling paa Gjelden til Banken, erholdt c. 1 Mill. aarlig til Udgifters Bestridelse. Prok. Hansen har foreslaaet en virkelig Jndkomstskat, hvilket han udførligere begrundede. Han kunde ikke være enig med den kgl. Kommissarius i, at en saadan ikke vilde blive modtagen med Tilfredshed udenfor Kjøbenhavn, da han af Erfaring var overbeviist om det Modsatte. - Exam. jur. Maaløe har i Tirsdags atter indfundet sig i Forsamlingen, da hans Forretninger i Hjemmet ikke længere gjorde hans Nærværelse der nødvendig.
Odense Adresse-Contoirs Efterretninger, 1848-05-12
Blandinger. J Kapt. Billes Rapport og Expeditionen til Fredericia meldes: Affairen har kostet og 6 Døde, 8 haardt og 9 let Saarede, blandt de Sidste Kapt.-Lieut. Middelboe, der har et Streifskud i Ansigtet. Kanonbaadene have lidt endeel, dog er kun een af dem nødt til at løbe ind til Middelfart for at reparere. Hekla har 16 Kugler i Skroget, uden at være synderlig beskadiget, og navnlig har Maskineriet Jntet lidt. Kapit. Bille tildeeler samtlige Officerer og Mandskab den Roes, at de Alle som En have opfyldt enhver Ordre med Jver og Jntelligents og fægtet som det egner sig for danske Sømænd. Jsærdeleshed nævnes Kapitainlieutenant Krieger, der, uagtet Grundskud og andre Havarier, holdt ud indtil Signal blev givet til at retirere, og Kapit. Middelboe, der selv saaret og med Tab af flere Folk holdt sig paa den meest exponerede Post paa venstre Fløi nærmest Landet.
Odense Adresse-Contoirs Efterretninger, 1848-05-12
Naar vor Regjering har troet at burde bestemme sig til om nogle Dage at hæve Blokaden af nogle af de østersøiske Havne da har dette sin Grund i, at vore udrustede Krigskibe ere for faa til at kunne overspænde den hele lange Kyst fra Kiel til Memel, af hvilken Grund Regjeringen heller neppe for Tiden vil see sig istand til at iværksætte en virkelig Blokade af Elben og Weseren. Under de nærværende Forhold bliver det Vigtigste unegtelig, at faae Fjenden ud af Landet, og det maa altsaa uden Tvivl billiges, om Man af den Grund holder Flaadens Skibe saa nær som muligt ved vore egne Kyster, for at understøtte og lette Landhærens Bevægelser, samt muligviis overføre Tropper.
Odense Adresse-Contoirs Efterretninger, 1848-05-12
Ribe Avis af 5 Mai indeholder følgende Bekjendtgjørelse: "Da nuværende Besidder af det Danmarks Krone tilhørende Grevskab, Schackenborg, under Ribe Amt, Grev Otto Diederick Schack ikke alene har anerkjendt den saakaldte provisoriske slesvig-holsteenske Regjering, men ogsaa af en under bemeldte Regjering tjenende militair Chef, Grev Rantzau, har modtaget Konstitution som Herredsfoged for Møgeltønder Sogn, i Stedet for den fra denne Bestilling udsatte danske Embedsmand, som negtede at tjene under hiin Regjering, saa underrettes Jndvaanerne i bemeldte Sogn om, at de ikke ere pligtige, eller uden Ansvar i sin Tid kunne modtage nogen befaling af fornævnte Grev Schack, hvilket ligeledes gjælder for Mandskabet i de under Grevskabet henhørende Lægder. - Ribe Stiftamthuus den 5 Mai 1848. Sponneck.
Odense Adresse-Contoirs Efterretninger, 1848-05-12
En tydsk Dame, der den 5 ds. havde besøgt Hospitalet i Slesvig, har godhedsfuld underrettet en Nærbeslægtet af en af de saarede Officerer og flere af disses Tilstand. Den høire Arm er afsat paa Lieut. Waldemar Schønning, der vel var svag, men iøvrigt befandt sig ret vel; Lieut. D. Høst, der var saaret af en Kugle i Brystet, er befriet fra denne og i Bedring, ligeledes Beissenherz og Hansen; Capitain Mecklenburg, hvis ene Been var afsat, syntes derimod mere lidende. - Alle vare fornøiede saavel med Pleien, som med den militaire Behandling.
Odense Adresse-Contoirs Efterretninger, 1848-05-12
J Dannevirke skrives fra Middelfart af 9ds; Aldrig saasnart var Bombardementet igaar aabnet, førend de fleste Familier begyndte at bære og kjøre deres Jndbo og Levnetsmidler ud paa Grønningerne ved Byen, og da de første indkastede Bomber (24pundinger og derfor vel rettere Granater) strax antændte flere Bygninger i Byen og reiste tykke Røgmasser og røde Luer mod Himlen, saa blev Udflytningen almindelig. Under en jævn Granat=Suus og Knalden oversaaedes de tilstødende Tofter, Haver og Veie med Sengeklæder, Møbler, Kjøkkentøi, Victualier, levende Grise, spæde Børn, Syge o. s. v. J Byens Gader og Udgange var en Bevægelse uden Lige, og Mændenes retfærdige Forbandelser over den hjerteløse Fjende, samt Qvindernes ligesaa begrundede Graad og Klager løde overalt. Mændene vandrede vogtende omkring, henvendende deres speidende Opmærksomhed paa det fjendtlige Nordvest, hvorfra jævnlig sære Lyd trængte hid over Sundet; Qvinderne og Børnene sadde eller laae i Tøiet blandende deres Sukke i Nattens stedse koldere og koldere Nordvest-Vind. Da Morgensolen omsider havde opløst og adspredt den kolde Taage, opstod idag et nyt Liv i og omkring Byen, Alle her og i Omegnen værende Vogne toges i Beslag, og uophørlig ere disse ifærd med at kjøre Borgernes Løsøre og Haandværkernes Materialer ud til de omliggende Landsbyer eller Himlen veed hvorhen. Hele Byen synes at vandre ud, de fleste Huse ere øde og tomme. Hertugen af Augustenborg og hans Broder Prindsen af Nøer ere fulgte med den preussiske Hær til Jylland. Hertugen opholder sig paa Folderupgaard, mellem Kolding og Veile. Gaarden tilhører en Tydsker, ved Navn Holst, og er under Hertugens Ophold omgiven af Skyts og Bajonetter, da den høie Gjæst om Natten drømmer om Grev Geerts Død og stoler ikke paa Jydernes Høimodighed. Broderen, Prindsen, ligger i Veile. Et Par Tusind Hannoveranere, som vare fulgte med til Jylland, have af deres Konge faaet Ordre til at trække sig tilbage til Slesvig. (S. Bl.)
Odense Adresse-Contoirs Efterretninger, 1848-05-12
en den 5 ds. i Veile opkommen Huusild slukkedes med meget Raskhed af de fjendtlige Soldater, endnu inden Sprøiternes Ankomst. Man saae endog en preussisk Officeer ligge paa et Tag og øse Vand ind paa Loftet. (Fdr.)¬
Odense Adresse-Contoirs Efterretninger, 1848-05-12
J Søndags afbrændte det af Fisker Blom ved Sorø beboede Huus. Jlden udbredte sig saa hurtigt, at saa godt som Jntet reddedes. J Luerne omkom 3 Køer og 1 Hest. En betydelig Deel Linned, som var modtaget til Bleg, blev aldeles ødelagt. J Mandags afbrændte et Huus paa Liunge Mark. (Sl. Av.)
Odense Adresse-Contoirs Efterretninger, 1848-05-12
Bestyrelses=Kommitteen for Kjøbenhavns Sommertivoli bekjendtgjør til Efterretning for Actionairerne, at Hs. Maj. Kongen paa Kommitteens indgivne Ansøgning har bifaldet, at den Tivoli ifølge Plan for Kjøbenhavns Fattigvæsen af 1 Juli 1799, § 173 paahvilende Afgift til bemeldte Fattigvæsen, fra 1 Januar 1847 at regne, maa nedsættes til 5 pCt. af Establissementets Brutto-Jndtægt. For at tilveiebringe en Sum Penge, der kan stilles til Disposition for de i Krigen Saarede og de Faldnes Efterladte, agter Undertegnede, efter dertil erhvervet Tilladelse af det kgl. Rentekammer, ved Trækningen af det 101 Klasse=Lotteries 4de Klasse den Juli førstkommende, at foranstalte en Bortlodning af forskjellige Gienstande, saasom Meubler, Sølvtøi m.m., fordeelte paa de 14 Amber, paa hvilke de høieste Gevinster i Klassen falde. Klasse=Lotteriets Jnspekteur, Hr. Kammerraad Riise, har efter min Anmodning velvilligen paataget sig saavidt muligt at sørge for, at en Liste over Gevinsterne, der ere til Eftersyn hos Undertegnede vil findes henlagt og Lodsedler a 1 Rbd. være at erholde hos samtlige Klasselotteri=Kollecteurer i Kjøbenhavn og i Provindserne nogle Dage efter Trækningen af 3die Klasse den 15 dennes. Hvis det turde haabes, at den største Deel af Lodsedlerne blive afsatte, vilde det derved indkomne Bidrag blive betydeligt, da Lodsedlernes Antal i denne Klasse er 34,000. - Kjøbenhavn i Mai 1848. A. Henriques, Kgl. Klasse- og Tallotto=Kollekteur og Bibliothekassistent.
Odense Adresse-Contoirs Efterretninger, 1848-05-12
– J Onsdags Afgik Ægir" fra Kjøbenhavn sydpaa. - Et Handelshuus i St. Petersborg har skjænsket 300 Rbd. til de Saarede og de Faldnes Efterladte.
Odense Adresse-Contoirs Efterretninger, 1848-05-12
- J Hamborg er den tydske Kokarde nu bleven saa almindelig, at baade Heste og Hunde smykkes med den. (Flp.)
Odense Adresse-Contoirs Efterretninger, 1848-05-12
Efter Jndberetning fra Kommandeur=Kapitain Ellbrecht er der den 4 dennes afsendt 198 Stude samt endeel Fedevarer fra Hjerting til London med Dampskibet Eider, der atter ventes tilbage til Hjerting den 12te.
Odense Adresse-Contoirs Efterretninger, 1848-05-12
Theologisk Embedsexamen. J. P. H. Købke, hand illand. Imi grad. En forlod Examen.
Odense Adresse-Contoirs Efterretninger, 1848-05-12
Fallitter: Skibsfører J. Anholm, Hof- Viktualiehandler Domenico Capozzi, Begge i Kjøbenhavn. Odense. Jfølge et hertil Byen ankommet Brev fra Sønderborg have vore Tropper iforgaars 3die Gang været i Sundevit, en Mængde Tydskere ere faldne, hvorimod vi kun have 1 Død og 1 Saaret.
Odense Adresse-Contoirs Efterretninger, 1848-05-12
En Deel af Byens Jndqvartering er nu begyndt at fordeeles over de nærmest liggende Landsbyer.
Odense Adresse-Contoirs Efterretninger, 1848-05-12
- Det i Gaarsavisen omtalte Exemplar af Schous Udtog af Forordn. er, som vi nu have erfaret, indlagt i Hr. Helm=Petersens (den Hempelske) Boglade, som Vedkommende havde forvexlet med Adressekontoiret.
Odense Adresse-Contoirs Efterretninger, 1848-05-12
(Dagsposten.) Berl. Tid, har ved Velvillie modtaget Børsenh." fra i Tirsdags og Hamb. Corr." fra i Onsdags og meddeler deraf Følgende: Fra Hamborg skrives i benævnte Numer af Hamb. Corr.""Fra den kongl. svenske Ministerresident har Senatet modtaget en Erklæring fra den svenske Regjering, som er tilstillet Hoffet i Berlin, og hvori hiin giver tilkjende, at den, uden at ville indblande sig i det slesvigske Spørgsmaal, dog, i det Tilfælde, at Kampen ikke indskrænkede sig til Hertugdommet Slesvig, vil see sig foranlediget til at sende et Troppekorps til Danmark, saafremt de tydske Tropper skulde betræde Provindser af det danske Monarki, for at handle i Forening med de Danske, dog ikkun defensivt imod denne Invasion eller Landing af tydske Tropper. Ministerresidenten tilføier i sin Note, at den kgl. svenske Regjering ingen Forholdsregler vil tage imod Tydsklands Handel og Skibsfart, og at tydske Handelskibe ogsaa fremdeles uhindrede kunne befare Sverrigs og Norges Farvande, saalænge ingen Fjendtligheder begynde imod disse Lande." (Vi maae bede at erindre, at det er et tydsk Blad, der refererer og at intet Datum er tilføiet.)
Odense Adresse-Contoirs Efterretninger, 1848-05-12
General Wrangel har, ifølge Børsenhalle" lagt sit Hovedqvarteer tilbage til Kolding. En Dagbefaling fra ham erklærer, at en Standsning i Operationerne skal indtræde, efter at Fredericia er bleven besat.
Odense Adresse-Contoirs Efterretninger, 1848-05-12
Fra Helgoland meldes, at Gesion" har opbragt 4 fra Hamborg til Amerika og Brasilien bestemte Skibe.
Odense Adresse-Contoirs Efterretninger, 1848-05-12
Jfølge de nyeste Efterretninger fra St. Petersborg kunne vi vente en russisk Flaade i Sundet under Kommando af Storfyrst Constantin. Flaaden skulde afgaae den 5 ds.
Odense Adresse-Contoirs Efterretninger, 1848-05-12
Fra St. Petersborg meldes, at Postdampskibet Wladimir", som farer imellem Petersborg og Stettin, har faaet befaling ikke at tiltræde Reisen til Stettin.
Odense Adresse-Contoirs Efterretninger, 1848-05-12
Dampskibet "Camilla" ankom Natten mellem Tirsdag og Onsdag til Kjøbenhavn fra St. Petersborg, medhavende Depescher til Regjeringen. Kammerherre Levetzau ankom ikke med det nævnte Dampskib, men ifølge Kapitainens Udsagn kunde han ventes til Hovedstaden paa Søndag med Rob Roy". (Flp.)
Odense Adresse-Contoirs Efterretninger, 1848-05-12
Lord Palmerstons seneste Erklæring i Underhuset angaaende vore Forhold kan kun referere sig til det tidligere Tilbud om Mægling, som Preussen først havde begiert, som Danmark havde antaget, og som Preussen senere paa saa usømmelig Maade har eluderet. Anden Mægling kan den engelske Minister ikke have meent, da enhver Underhandling maa hvile paa en Basis, som maatte konvenere begge Parter, og en fredelig Underhandling kan ei heller finde Sted, saalænge Fjenden staaer i Slesvig end sige Jylland. Efter vor Formening kan altsaa en saadan Underhandling ikke finde Sted, førend en Vaabenstilstand er bleven afsluttet, hvori det nærmere bestemmes, til hvilken Grændse de fjendtlige Tropper have at trække sig tilbage. Skal altsaa Lord Palmerstons Yttringer om Mægling referere sig til andet end det alt tidligere Omtalte, da formene vi, at Preussen i dette Øieblik selv har givet den engelske Minister Anledning til at komme tilbage paa Sagen.
Odense Adresse-Contoirs Efterretninger, 1848-05-12
Fra det preussiske Konsulat i Gothenborg har en Baad været udsendt til at krydse ved Skagen for at give preussiske Skibe Advarsel om Umuligheden af at passere Sundet. Men Baadføreren havde, ved at gaae iland i Skagen, røbet sin Sendelse, og blev sat fast.